CELEX: 62017CA0447
Language: sl
Date: 2019-09-05 00:00:00
Title: Združeni zadevi C-447/17 P in C-479/17 P: Sodba Sodišča (prvi senat) z dne 5. septembra 2019 – Evropska unija, ki jo zastopa Sodišče Evropske unije/Guardian Europe Sàrl, Evropska unija, ki jo zastopa Evropska komisija (C-447/17 P) in Guardian Europe Sàrl/Evropska unija, ki jo zastopa Sodišče Evropske unije, Evropska unija, ki jo zastopa Evropska komisija (C-479/17 P) (Pritožba – Odškodninska tožba – Člen 340, drugi odstavek, PDEU – Predolgo trajanje postopka v zadevi pred Splošnim sodiščem Evropske unije – Povrnitev škode, ki je domnevno nastala pritožnici – Neuporaba pojma „eno samo podjetje“ – Premoženjska škoda – Stroški bančne garancije – Vzročna zveza – Izgubljeni dobiček – Nepremoženjska škoda – Odgovornost Evropske unije za škodo, povzročeno s kršitvijo prava Unije, ki izhaja iz odločbe Splošnega sodišča – Nenastanek odgovornosti)

11.11.2019   
            
            
               SL
            
            
               Uradni list Evropske unije
            
            
               C 383/8
            
         
      Sodba Sodišča (prvi senat) z dne 5. septembra 2019 – Evropska unija, ki jo zastopa Sodišče Evropske unije/Guardian Europe Sàrl, Evropska unija, ki jo zastopa Evropska komisija (C-447/17 P) in Guardian Europe Sàrl/Evropska unija, ki jo zastopa Sodišče Evropske unije, Evropska unija, ki jo zastopa Evropska komisija (C-479/17 P)
      (Združeni zadevi C-447/17 P in C-479/17 P) (1)
      
      (Pritožba - Odškodninska tožba - Člen 340, drugi odstavek, PDEU - Predolgo trajanje postopka v zadevi pred Splošnim sodiščem Evropske unije - Povrnitev škode, ki je domnevno nastala pritožnici - Neuporaba pojma „eno samo podjetje“ - Premoženjska škoda - Stroški bančne garancije - Vzročna zveza - Izgubljeni dobiček - Nepremoženjska škoda - Odgovornost Evropske unije za škodo, povzročeno s kršitvijo prava Unije, ki izhaja iz odločbe Splošnega sodišča - Nenastanek odgovornosti)
      (2019/C 383/07)
      Jezik postopka: angleščina
      
         Stranke
      
      
         Zadeva C-447/17 P
      
      
         Pritožnica: Evropska unija, ki jo zastopa Sodišče Evropske unije (zastopnika: najprej J. Inghelram in K. Sawyer, nato J. Inghelram, agents)
      
         Drugi stranki v postopku: Guardian Europe Sàrl (zastopnika: C. O’Daly, solicitor, in F. Louis, avocat), Evropska unija, ki jo zastopa Evropska komisija (zastopniki: N. Khan, A. Dawes in C. Urraca Caviedes, agents)
      
         Zadeva C-479/17 P
      
      
         Pritožnica: Guardian Europe Sàr (zastopnika: C. O’Daly, solicitor, in F. Louis, avocat)
      
         Drugi stranki v postopku: Evropska unija, ki jo zastopa Sodišče Evropske unije (zastopnika: najprej J. Inghelram in K. Sawyer, nato J. Inghelram, agents), Evropska unija, ki jo zastopa Evropska komisija (zastopniki: N. Khan, A. Dawes in C. Urraca Caviedes, agents)
      
         Izrek
      
      
                  1.
               
               
                  Točka 1 izreka sodbe Splošnega sodišča Evropske unije z dne 7. junija 2017, Guardian Europe/Evropska unija (T 673/15, EU:T:2017:377), se razveljavi.
               
            
                  2.
               
               
                  Glavna pritožba v zadevi C 479/17 P, ki jo je vložila družba Guardian Europe Sàrl, se zavrne.
               
            
                  3.
               
               
                  Nasprotna pritožba v zadevi C 479/17 P, ki jo je vložila Evropska unija, ki jo zastopa Sodišče Evropske unije, se zavrne.
               
            
                  4.
               
               
                  Odškodninska tožba, ki jo je vložila družba Guardian Europe Sàrl, se v delu, v katerem se nanaša na odškodnino v višini 936 000 EUR za povrnitev domnevne premoženjske škode zaradi plačila stroškov bančne garancije po tem, ko se je razumni rok sojenja v zadevi, v kateri je bila izdana sodba z dne 27. septembra 2012, Guardian Industries in Guardian Europe/Komisija (T 82/08, EU:T:2012:494), že iztekel, zavrne.
               
            
                  5.
               
               
                  Družbi Guardian Europe Sàrl se naloži, da poleg svojih stroškov nosi tudi vse stroške, ki so Evropski uniji, ki jo zastopata Sodišče Evropske unije in Komisija, nastali na prvi stopnji ter v okviru pritožbe v zadevi C 447/17 P in v okviru glavne pritožbe v zadevi C 479/17 P.
               
            
                  6.
               
               
                  Evropska unija, ki jo zastopa Sodišče Evropske unije, nosi poleg svojih stroškov tudi vse stroške, ki so družbi Guardian Europe nastali v okviru nasprotne pritožbe v zadevi C 479/17 P.
               
            
         (1)  UL C 369, 30.10.2017.